CMC เสี่ยงเปิดหลุดจอง หลัง Pre Open ต่ำกว่าไอพีโอ 23%
CMC เสี่ยงเปิดหลุดจอง หลัง Pre Open ต่ำกว่าไอพีโอ 23% จาก IPO ที่ 3 บาท โดยจำนวนหุ้นที่มีการซื้อขายก่อนเปิดตลาดประมาณ 19.12 ล้านหุ้น ด้านฝั่งซื้อ (Bid) ประมาณ 2.03 ล้านหุ้น ส่วนฝั่งขาย (Offer) ประมาณ 17.98 ล้านหุ้น โดย บล.เมย์แบงก์ กิมเอ็ง (ประเทศไทย) เป็นที่ปรึกษาทางการเงิน
19 พ.ย. 2561

ผู้สื่อข่าวรายงานว่า บริษัท เจ้าพระยามหานคร จำกัด (มหาชน) หรือ CMC มีราคาก่อนเปิดตลาด (Pre Open) 5 นาทีแรกแตะ 2.30 บาทต่ำกว่าราคาไอพีโอ 23% จาก IPO ที่ 3 บาท โดยจำนวนหุ้นที่มีการซื้อขายก่อนเปิดตลาดประมาณ 19.12 ล้านหุ้น ด้านฝั่งซื้อ (Bid) ประมาณ 2.03 ล้านหุ้น ส่วนฝั่งขาย (Offer) ประมาณ 17.98 ล้านหุ้น โดย บล.เมย์แบงก์ กิมเอ็ง (ประเทศไทย) เป็นที่ปรึกษาทางการเงิน
อนึ่ง CMC ธุรกิจหลักของกลุ่มบริษัทฯ คือการพัฒนาอสังหาริมทรัพย์ประเภทอาคารชุดที่พักอาศัย หรือ “คอนโดมิเนียม” โดยจะเน้นทำเลที่ตั้งโครงการตามแนวสถานีขนส่งมวลชนระบบรางในเขตกรุงเทพมหานครและปริมณฑล ภายใต้ชื่อ 3 แบรนด์ ได้แก่ “แบงค์คอก ฮอไรซอน”, “แบงค์คอก เฟ’ลิซ” และ “ชาโตว์ อินทาวน์”